wickkiey/tamil-wikipedia-chunked huggingface dataset:
# எத்திலெக்சைல் பால்மிடேட்டு

**எத்திலெக்சைல் பால்மிடேட்டு** (*Ethylhexyl palmitate*) என்பது C<sub>24</sub>H<sub>48</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆக்டைல் பால்மிடேட்டு என்ற பெயராலும் இச்சேர்மத்தை அழைக்கலாம். நிறைவுற்ற பக்கச் சங்கிலியுடன் கூடிய கொழுப்பு அமில எசுத்தரான இதை 2-எத்திலெக்சனால் மற்றும் பால்மிட்டிக் அமிலம் ஆகியனவற்றை வினைபுரியச் செய்து எத்திலெக்சைல் பால்மிடேட்டை வருவிக்கலாம். பொதுவாக அழகு சாதனப் பொருட்களில் இது பயன்படுத்தப்படுகிறது.
# எத்திலெக்சைல் பால்மிடேட்டு

## இயற்பியல் பண்புகள்

எத்திலெக்சைல் பால்மிடேட்டு அறை வெப்பநிலையில் ஒரு தெளிவான நிறமற்ற நீர்மம் ஆகும். இலேசான கொழுப்பு மணம் வீசும்.
2-எத்திலெக்சனால் மற்றும் பால்மிட்டிக் அமிலம் ஆகியன அமில வினையூக்கியின் முன்னிலையில் வினைபுரிந்து எசுத்தரைக் கொடுக்கின்றன.
# எத்திலெக்சைல் பால்மிடேட்டு

## பயன்கள்

அழகியல் துறை பொருட்கள் உருவாக்கத்தில் ஒரு கரைபானாக, கடத்தும் முகவராக, நிறமியை ஈரப்படுத்தும் முகவராக, நறுமண நிலைநிறுத்தியாக, இளக்கியாக என பலவாறாகப் பயன்படுகிறது. சில சிலிக்கோன் வழிப்பெறுதிகள் போல தோலின் மீது இது செயற்படுகிறது.
# எப்ரிமோவைட்டு

பன்னாட்டு கனிமவியல் சங்கம் எப்ரிமோவைட்டு கனிமத்தை Efr என்ற குறியீட்டால் அடையாளப்படுத்துகிறது  
இது 1989 இல் உருசியாவில் உள்ள தெற்கு யூரல் மலைப்பகுதியின் செலியபின்சிக் நிலக்கரிப் பள்ளத்தாக்கில் கண்டுபிடிக்கப்பட்டது. உருசிய நிலவியாலாளர் அண்டோனோவிச்சு யெப்ரிமோவின் (1907-1972) பெயர் இக்கனிமத்திற்கு சூட்டப்பட்டது. மேலும் ஐரோப்பாவின் பல்வேறு நிலக்கரி சுரங்கப் பகுதிகளிலும் காணப்படுவதாக தெரிவிக்கப்பட்டுள்ளது . பௌசிங்கௌல்டைட்டு, மாசுகாக்னைட்டு, இயற்கை கந்தகம், கிளாடுனோவைட்டு போன்ற கனிமங்களுடன் சேர்ந்து எப்ரிமோவைட்டு கிடைக்கிறது .
# ஓமிலைட்டு

**ஓமிலைட்டு** (*Homilite*) என்பது Ca<sub>2</sub>(Fe,Mg)B<sub>2</sub>Si<sub>2</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கடோலினைட்டு தொகுதி கனிமங்களில் ஒரு போரோ சிலிக்கேட்டு கனிமமாக இது வகைப்படுத்தப்படுகிறது.  
பெக்மாடைட்டு எனப்படும் தீப்பாறைகளில் பெல்டுசுபார் பொதிகளில் பழுப்பு நிறத்தில் ஒற்றைச் சாய்வுப் படிகங்களாக ஓமிலைட்டு கனிமம் காணப்படுகிறது. நார்வே நாட்டின் சுடோக்கோ தீவில் 1876 ஆம் ஆண்டு ஓமிலைட்டு கண்டறியப்பட்டது. மெலிபேனைட்டு மற்றும் அல்லேனைட்டு கனிமங்களுடன் சேர்ந்து இது கானப்படுகிறது. கிரேக்க மொழியில் ஒன்றாகத் தோன்றுதல் என்ற பொருள் கொண்ட சொல்லிலிருந்து இக்கனிமத்திற்கான பெயர் வரப்பெற்றுள்ளது.  
பன்னாட்டு கனிமவியல் சங்கம் ஓமிலைட்டு கனிமத்தை Homஎன்ற குறியீட்டால் அடையாளப்படுத்துகிறது.
# எகபடனா

**எகபடனா** (**Ecbatana**) பண்டைய அண்மை கிழக்கின், தற்கால வடமேற்கு ஈரானின் சக்ரோசு மலைத்தொடரில் அமைந்த பண்டைய அண்மை கிழக்கின் நகரங்களில் ஒன்றாகும். இதனை **அகமதானா** அல்லது **ஹன்மதானா** (*Hagmatāna* or *Haŋmatāna*) என்றும் அழைப்பர். யூதர்களின் இலக்கியப் படி, எகபடானா என்பதற்கு ஒன்றுகூடுமிடம் எனப்பொருளாகும்.  
எகபடானா நகரம், முன்னர் மீடியாப் பேரரசில் இருந்தது. எகபடனா மலையின் தொல்லியல் மேட்டை *ஹமதான்* என்று கருதப்படுகிறது.  
கிரேக்க வரலாற்று மற்றும் புவியியல் அறிஞரான எரோடோட்டசு, கிமு எட்டாம் நூற்றாண்டின் இறுதியில் எகபடானா நகரம், மீடியாப் பேரரசின் தலைநகரமாக விளங்கியது என்கிறார். கிமு 330ல் பேரரசர் அலெக்சாண்டரின் ஆணையின் படி, அவரது படைத்தலைவர்களில் ஒருவரான பார்மேனியன் எகபடானாவில் கொல்லப்பட்டார்.
பின்னர் 1977ல் எகபடானாவில் தொல்லியல் ஆய்வு மேற்கொள்ளப்பட்டது. எகபடானா சுற்றிலும், மக்கள் பெருக்கத்தாலும், நகர வளர்ச்சியாலும், குறுகிய பரப்பிலே அகழ்வாய்வுகள் மேற்கொள்ள முடிந்தது.
எகபடானாவின் *கபௌதர் அகாங்* எனுமிடத்தில் நடத்தப்பட்ட அகழ்வாய்வில் கிமு 1400 - 1200 வரையிலான இரும்புக் காலத்திய கருவிகளும், மட்பாண்டங்களும் வெளிப்பட்டது. எகபதானா தொல்லியல் களம் பண்டைய அரண்மனையாக இருக்கலாம் என தொல்லியல் ஆய்வாளர்கள் கருதுகின்றனர். இவ்வரண்மனை 1.4 கிலோ மீட்டர் சுற்றளவு கொண்டிருந்தது.  
எகபடானா தொல்லியல் ஆய்வில் நகரத்தைச் சுற்றிக் கட்டப்பட்ட களிமண் மற்றும் கற்களாலான பெரும் பாதுகாப்புச் சுவர் கண்டுபிடிக்கப்பட்டது. மேலும் அகாமனிசியப் பேரரசு அல்லது மீடியாப் பேரரசு காலத்திய இரண்டு அடுக்கு அஸ்திவார அமைப்புகளும், சில களிமண் செங்கல் அமைப்புகளும் கண்டெடுக்கப்பட்டது. எகபடனா தொல்லியல் களத்தில் கண்டெடுக்கப்பட்ட சேதமடைந்த சிங்கச் சிற்பங்கள் அகாமனிசியப் பேரரசு அல்லது பார்த்தியப் பேரரசு காலத்தைச் சேர்ந்தவையாக இருக்கலாம் என்ற பிணக்குகள் உள்ளது.  
எகபடனா நகரத்தில் பார்த்தியப் பேரரசு காலத்தில் கட்டப்பட்ட கட்டிடங்களை வைத்து, இந்நகரம் பார்த்திய மன்னர்களின் கோடைக்கால தலைநகரமாக இருந்திருக்கலாம் எனக்கருதப்படுகிறது.
# எகபடனா

## வரலாற்றுக் குறிப்புகள்

மீடியப் பேரரசின் தலைநகராக எகபடான நகரம் ஏழு கோட்டைச் சுவர்களால் சூழப்பட்டிருந்தது என கிரேக்க வரலாற்றுக் குறிப்புகள் கூறுகிறது. கிமு ஐந்தாம் நூற்றாண்டின் கிரேக்க வரலாறு மற்றும் புவியியல் அறிஞர் எரோடோட்டசு எகபடானா நகரத்தைப் பற்றி குறிப்பிட்டுள்ளார். மீடியாப் பேரரசின் எகபடானா நகரத்தின் கோட்டைச் சுவர்களைப் போன்று, புது பாபிலோனியாப் பேரரசின் நகரக் கோட்டைச் சுவர்கள், அரண்மனைகள், கோயில் கட்டிடங்கள் கட்டப்பட்டுள்ளது.  
பேரரசர் அலெக்சாண்டர் தனது இறுதிக் காலத்தில் பெர்சப்பொலிஸ் மற்றும் *பசர்காடே* நகரங்களில் கைப்பற்றிய தங்கம் உள்ளிட்ட கருவூலங்களை எகபடானா நகரத்தில் பாதுகாப்பாக வைத்திருந்தார். யூதர்களின் பழைய ஏற்பாட்டில் எஸ்ரா நூல் 6:2ல், பாரசீகப் பேரரசர் முதலாம் டேரியஸ் காலத்திய எகபடானா நகரத்தைப் பற்றிய குறிப்புகள் உள்ளது.
# எகபடனா

## பிணக்குகள்

எகபடனா குறித்து பல பிணக்குகள் இருப்பினும், வரலாற்று ஆசிரியர்களும், தொல்லியல் ஆய்வாளர்களும் எகபடானா நகரமும், ஹமதான் நகரமும் ஒன்றே ஒத்துக்கொள்கின்றனர்.  
எகபடானா/ஹமதான் நகரத்தைப் பற்றிய குறிப்புகள், அசிரியர்கள் எங்கும் குறிப்பிடவில்லை. கிமு 550/549-களில் எகபடானா நகரம் பாரசீகப் பேரரசர் முதலாம் சைரசின் தலைநகராக விளங்கியது எனக்கருதப்படுகிறது.
# எகபடனா

## இதனையும் காண்க

- மெசொப்பொத்தேமியா
-
- பண்டைய அண்மை கிழக்கின் நகரங்கள்
# சீயர்லசைட்டு

**சீயர்லசைட்டு** (*Searlesite*) என்பது NaBSi<sub>2</sub>O<sub>5</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் போரோ சிலிக்கேட்டு என்று இது வகைப்படுத்தப்படுகிறது. 1914 ஆம் ஆண்டு கலிபோர்னியாவிலுள்ள சீயர்லசு ஏரியில் இக்கனிமம் கண்டறியப்பட்டது. சீயர்லசைட்டை முதன் முதலில் கண்டறிந்த கலிபோர்னிய முன்னோடியான யான் டபிள்யூ. சீயர்லெசு (16 நவம்பர் 1928 முதல் 7 அக்டோபர் 1897 வரை) என்பவரை கௌரவிக்கும் விதமாக கனிமத்திற்கு அவர் பெயர் சூட்டப்பட்டது.  
பொதுவாக சீயர்லைட்டு ஏரிப்படிவு அடுக்குகளில் பரவலாக காணப்படுகிறது, மேலும் பெரும்பாலும் எரிமலை சாம்பலுடன் சேர்ந்த தொடர்புடையதாகவும் போரேட்டு படிவுகளில் சிறுபான்மையளவிலும் காணப்படுகிறது. அரிதாகவே செறிவூட்டப்பட்ட அல்லது இயல்பான படிகங்களில் சீயர்லசைட்டு காணப்படுகிறது. எனவே போரானின் ஒரு தாதுக் கனிமமாக இது வளர்வதில்லை.
எண்ணெய் களிமண் பாறைகள் அல்லது களிமண் பாறைகள் (பச்சை ஆறு உருவாக்கம், அமெரிக்கா), போரானைக் கொண்டுள்ள ஆவியாகும் படிவுகள், (கலிபோர்னியா), அரிதாக நியூ மெக்சிகோவின் எரிமலைப் பாறைகளில் இது கிடைக்கிறது.  
பன்னாட்டு கனிமவியல் சங்கம் சீயர்லசைட்டு கனிமத்தை Sle என்ற குறியீட்டால் கோல்மனைட்டு கனிமத்தை அடையாளப்படுத்துகிறது.
# தைட்டனோகோல்டைட்டு

**தைட்டனோகோல்டைட்டு** (*Titanoholtite*) என்பது (Ti<sub>0.75</sub>[]<sub>0.25</sub>)Al<sub>6</sub>BSi<sub>3</sub>O<sub>18</sub> என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் தைட்டானியம் மிகுந்த உறுப்பினர் மற்றும் ஒல்டைட்டு தொகுதியின் தைட்டானியம் கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். நையோபோகோலைட்டும் சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன . குறிப்பாக தனித்த வகை தீப்பாறைகளில் இவை கிடைத்தன.  
பன்னாட்டு கனிமவியம் சங்கம் தைட்டனோகோல்டைட்டு கனிமத்தை Thlt என்ற குறியீட்டால் அடையாளப்படுத்துகிறது.  
ஓலைட்டு மற்றும் நையோபோகோல்டைட்டுடன் பெரும்பாலும் கலந்து காணப்படும். இவை தவிர சுசிகிளாரட்டுடன் கலந்துள்ள மற்ற பல எண்ணிக்கையிலான கனிமங்களுடன் தைட்டனோகோல்டைட்டு கனிமம் கலந்துள்ளது.  
ஆன்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.
# புரூக்ளின் அருங்காட்சியகம்

**புரூக்ளின் அருங்காட்சியகம்** (**Brooklyn Museum**) ஐக்கிய அமெரிக்க நாட்டின் நியூயார்க் நகரத்தின் புரூக்ளின் பகுதியில் ஐந்து இலட்சத்தி அறுபதாயிரம் (5,60,000) சதுர அடி நிலப் பரப்பில் அமைந்த தொல் கலைப் பொருட்களுக்கான அருங்காட்சியகம் ஆகும்.
புரூக்ளின் அருங்காட்சியகத்தில் 1.5 மில்லியன் கலைப் பொருட்கள் உள்ளது.  
புரூக்கிளின் அருங்காட்சியகம் 1895-இல் நிறுவப்பட்டது. இவ்வருங்காட்சியகம் 3,000 ஆண்டுகளுக்கு முந்தைய பண்டைய எகிப்து, மெசொப்பொத்தேமியா, ஐரோப்பா, ஆப்பிரிக்கா மற்றும் ஜப்பானிய கலைப் பொருட்களைக் கொண்டுள்ளது. அருங்காட்சியகத்தின் கலை சேகரிப்பு நியூயார்க்கில் இரண்டாவது பெரியதாக மாற்றியுள்ளது.
# புரூக்ளின் அருங்காட்சியகம்

## வெளியீடுகள்

- – Published on the occasion of an exhibition at the Brooklyn Museum, April 21-September 17, 2017
# புரூக்ளின் அருங்காட்சியகம்

## இதனையும் காண்க

- புரூக்ளின்
# நையோபோகோல்டைட்டு

**நையோபோகோல்டைட்டு** (*Nioboholtite*) என்பது (Nb<sub>0.6</sub>[]<sub>0.4</sub>)Al<sub>6</sub>BSi<sub>3</sub>O<sub>18</sub>. என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் நையோபியம் மிகுந்த உறுப்பினர் மற்றும் ஒல்டைட்டு தொகுதியின் நையோபியம் கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். பன்னாட்டு கனிமவியம் சங்கம் நையோபோகோல்டைட்டு கனிமத்தை Nhlt என்ற குறியீட்டால் அடையாளப்படுத்துகிறது.  
தைட்டனோகோல்டைட்டும் சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன . குறிப்பாக தனித்த வகை தீப்பாறைகளில் இவை கிடைத்தன. நையோபோகோலைட்டு மற்றும் சிகியாவினாட்டோயைட்டு இரண்டும் அத்தியாவசிமானா நையோபியம் மற்றும் போரான் தனிமங்களைக் கொண்டுள்ளன.  
ஓலைட்டு மற்றும் சுகிளாரைட்டுடன் கலந்துள்ள மற்ற பல எண்ணிக்கையிலான கனிமங்களுடன் நையோபோகோல்டைட்டு கனிமம் கலந்துள்ளது. ஆண்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.
# புளோபோரைட்டு

**புளோபோரைட்டு** (*Fluoborite*) என்பது Mg<sub>3</sub>(BO<sub>3</sub>)(F,OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கனிமத்தின் முக்கிய பகுதிக் கூறுகளாகிய புளோரின் மற்றும் போரான் ஆகிய தனிமங்களின் முதல் சில எழுத்துக்களைக் கொண்டு இக்கனிமத்திற்கான பெயர் உருவாக்கப்பட்டுள்ளது. முதன்முதலில் 1926 ஆம் ஆண்டு புளோபோரைட்டு கண்டறியப்பட்டது.  
புளோபோரைட்டின் படிக அமைப்பு அறுகோணமாகும், சுழற்சி ஆறுக்கு ஒரு மடங்கில் இருக்கும் என்பது இதன் பொருளாகும் . சி-அச்சுக்கு செங்குத்தாக ஒரு கண்ணாடிச் சமதளமும் இப்படிகத்தில் உண்டு. மற்ற அனைத்து அறுகோண கனிமங்கள் போல இதுவும் ஒற்றைச் சரிவச்சில் அதாவது ஒரே ஒளியியல் அச்சுடன் படிகமாகிறது. திசையற்றும் இருபக்கச் சிதறல் பண்புடனும் காணப்படுகிறது.  
புளூபோரைட் மூன்று முக்கிய அமைப்புகளாகக் காணப்படுகிறது. போரோன் மிகுந்த வளர் உருமாற்ற மக்னீசியம் பல்லுருவப் பாறைகளில், தொடர்புள்ள பல்லுருவ பளிங்குகல்லில், தொடர்புள்ள பல்லுருவ மாக்னடைட்டு படிவில் என மூன்றுவித அமைப்புகளில் புளோபோரைட்டு காணப்படுகிறது. சுவீடனின் வாசுட்டுமேன்லேண்டு மாகாணத்தில் நார்பெர்க் பகுதியிலுள்ள டால் சுரங்கத்திலும், எசுப்பானியாவின் உயெர்ட்டா டெல் வினாகர் சுரங்கத்திலும் என இரண்டு பகுதிகளில் இக்கனிமம் கிடைக்கிறது .  
லுத்விகைட்டு, கான்ட்ரோடைட்டு, மேக்னடைட்டு கால்சைட்டு ஆகிய கனிமங்களுடன் சேர்ந்து சுவீடனிலும், மூரியைட்டு, வில்லெமைட்டு, புளோரைட்டு, ஐதரோசிங்கைட்டு, பைரோகுரோயைட்டு, சிங்கைட்டு, ரோடோகுரோசைட்டு ஆகிய கனிமங்களுடன் கலந்து நியூ யெர்சி சிடெர்லிங் மலையிலும் இக்கனிமம் கிடைக்கிறது.
# லெட்டோவிசைட்டு

**லெட்டோவிசைட்டு** (*Letovicite*) என்பது ஓர் அமோனியம் சல்பேட்டு கனிமம் ஆகும். (NH4)3H(SO4)2 என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது. ஐயுபிஏசி முறை லெட்டோவிசைட்டை டிரையமோனியம் சல்பேட்டு ஐதரசன் சல்பேட்டு என்று குறிப்பிடுகிறது. நிக்கல் சிடரன்சு வகைபாடு 07.ஏடி.20 என்று வகைப்படுத்துகிறது. பன்னாட்டு கனிமவியல் சங்கம் லெட்டோவிசைட்டு கனிமத்தை Letஎன்ற குறியீட்டால் அடையாளப்படுத்துகிறது.  
கழிவு நிலக்கரி குவியல்கள் எரியும் போது வெள்ளை நிறத்தில் ஒற்றை சரிவச்சுடன் இரண்டாம் நிலை கனிமமாகவும். வெந்நீரூற்றுகளில் படிவுகளாகவும் இக்கனிமம் அரிதாக தோன்றுகிறது. 1932 ஆம் ஆண்டு மொராவியாவின் லெட்டோவைசு மண்டலத்தில் முதன் முதலாக கண்டறியப்பட்டது.
# ரோட்லெவி எதிர் ரூபின்சிடெயின்

**ரோட்லெவி எதிர் ரூபின்சிடெயின்** (*Rotlewi versus Rubinstein*) ஆட்டம் என்பது 1907 ஆம் ஆண்டு போலந்து நாட்டில் கெர்ச்சு ரோட்லெவிக்கும் ஆகிபா ரூபின்சிடெயினுக்கும் இடையில் நடைபெற்ற சதுரங்கப் போட்டியாகும். இந்த ஆட்டத்தில் கருப்புநிற காய்களுடன் விளையாடிய ரூபின்சிடெயின் வெற்றி பெறுவதற்காக தன்னுடைய ராணியையும் ஒரு யானையையும் இரண்டு சிறுபான்மை காய்களுக்காகத் தியாகம் செய்கிறார். மிகைபார நுட்பத்திற்கு இந்த ஆட்டம் ஓர் உதாரணமாகும்.  
ருபின்சிடெயினின் இறப்பில்லா ஆட்டம் இது என்று உலக சதுரங்க சாம்பியன் காரி கார்பரோவ் இந்த ஆட்டத்தைப் பாராட்டினார்
.
# ரோட்லெவி எதிர் ரூபின்சிடெயின்

## ஆட்டம்

வெள்ளை: ரோட்லெவி</br>
கருப்பு:ருபின்சிடெயின்</br>
திறப்பு: தாரசு தற்காப்பு, சமச்சீர் மாறுபாடு வகை</br>
இடம்: போலந்து</br>
நாள்: 1907 டிசம்பர்</br>
இ.சி.ஓ குறியீடு: டி32</br>  
**1. d4 d5 2. Nf3 e6 3. e3 c5 4. c4 Nc6 5. Nc3 Nf6 6. dxc5 Bxc5 7. a3 a6 8. b4 Bd6 9. Bb2 0-0 10. Qd2?**
:வெள்ளையின் பத்தாவது நகர்வை நேர விரயம் என்று டார்ட்டாகோவர் விமர்சிக்கிறார். ராணி விரைவாக ஒரு நல்ல இடமாக பிடித்து அமர வேண்டும். இந்த நிலையில் மிகப்பயனுள்ள நகர்வு 10.Qc2." என நகர்த்துவதேயாகும்.
**10... Qe7!**
:இந்த நகர்வு ஒரு சிப்பாயை தியாகம் செய்கிறது. ஆனால் 11.cxd5 exd5 12.Nxd5? என தியாகத்தை ஏற்றுக் கொண்டால் 12...Nxd5 13.Qxd5 Rd8! என்ற வ்வலிமையான தாக்குதல் நிகழ்கிறது.
**11. Bd3 dxc4 12. Bxc4 b5 13. Bd3 Rd8 14. Qe2 Bb7 15. 0-0 Ne5 16. Nxe5 Bxe5**
:17...Bxh2+! என்று விளையாடி ஒரு சிப்பாயை எடுக்கும் அச்சுறுத்தல் நகர்வு. 18.Kxh2 என்று விளையாடினால் 18...Qd6+ என்று ஒரு இரட்டைத் தாக்குதல் நகர்வும் தொடர்ந்து 19...Qxd3 என்றும் விளையாடலாம்..
**17. f4 Bc7 18. e4 Rac8 19. e5 Bb6+ 20. Kh1 Ng4**
:வெள்ளை ராசாவின் பக்கத்தில் தாக்குதல் நடத்த கருப்பு முயல்கிறது. அதன் இரண்டு மந்திரிகள், குதிரை ஆகியன வெள்ளை ராசாவுக்கு அருகில் தாக்குதலில் ஏற்கனவே இருக்கின்றன. தொடர்ந்து ராணியும் விரைவில் தாக்குதலுக்கு வரும் வழியும் தயாராக உள்ளது.  
**21. Be4 Qh4 22. g3** (படம்) **Rxc3!!**  
e4 இல் இருக்கும் வெள்ளையின் மந்திரிக்கு ராணி மற்றும் குதிரையின் பக்கபலம் ஆதரவு தருகிறது. ஆனால் ராணி h2 சதுரத்திலுள்ள சிப்பாயையும் காப்பாற்ற வேண்டியுள்ளது. (கருப்பு ...Qxh2# என ஆடலாம்). எனவே கருப்பு வெள்ளையின் குதிரையை அப்புறப்படுத்த வேண்டுமாயின் தியாகம் செய்ய வேண்டியதாகிறது. அப்போதுதான் ராணிக்கு e4 மற்றும் h2 வைக் காப்பாற்றும் மிகை பாரமேற்ற முடியும்.  
**23. gxh4**  
வெள்ளை விளையாட வேறுசில நகர்வுகள் இருந்தாலும் கருப்பின் தியாகத்தை ஏற்றுக் கொண்டு ராணியை அடிக்கிறது. 23.Bxc3 என்று விளையாடினால் 23...Bxe4+ 24.Qxe4 Qxh2#, மற்றும் 23.Bxb7 விளையாடினாலும் 23...Rxg3 என்று கருப்பு விளையாட வெள்ளைக்குத் தோல்விதான்.  
0-1  
வெள்ளை தோல்வியை ஒப்புக் கொள்கிறார்.
# அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்

**காபிபோசா** அல்லது **அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்** என்பது அந்நியச் செலாவணியைக் கட்டுப்படுத்தவும், கடத்தல் குற்றங்களைத் தடுக்கவும் 1974 ஆம் ஆண்டு இந்திரா காந்தி ஆட்சியின் போது இந்திய நாடாளுமன்றத்தில் இயற்றப்பட்ட சட்டமாகும். இது 1971 இல் இயற்றப்பட்ட மிசா சட்டத்திற்கு இணையாகப் பொருளாதாரத்தில் கொண்டுவரப்பட்ட சட்டமாகும். 1978 இல் மிசா சட்டம் திரும்பப் பெறப்பட்டாலும் இந்த காபிபோசா சட்டம் செயல்பாட்டிலுள்ளது
# அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்

## வரையறை

பொருட்களைக் கள்ளக் கடத்தல் செய்தல், கள்ளக்கடத்தல் செய்வதற்குத் துணையாக இருத்தல், கள்ளக்கடத்தல் செய்யப்பட்ட பொருளை வைத்திருத்தல், கள்ளக் கடத்தலுக்கு உடந்தையானவரை பாதுகாத்தல் போன்ற செயல்களுக்கு இச்சட்டம் தண்டனை வழங்குகிறது. பொதுவாக விமான நிலையங்கள், துறைமுகங்களில் தங்கத்தைக் கடத்தல், உரிய முறையில்லாமல் சட்டவிரோதமாக மின்னணுப் பொருள்கள் கொண்டு செல்லுதல் போன்ற செயல்களில் ஈடுபடுவோர் மீது இச்சட்டம் பாய்கிறது.
# அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்

## கைது செய்யப்பட்டவர்கள்

பொதுவாக, இச்சட்டத்தை மனித உரிமை மீறலாகப் பயன்படுகிறது என்ற குற்றச்சாட்டு உள்ளது. இச்சட்டத்தில் கைது செய்யப்பட்ட முக்கிய நபர்கள்
- ம. நடராசன்
- டி. டி. வி. தினகரன்
# செம்பியன் நிலவழகன்

**செம்பியன் நிலவழகன்** என்பவர் தமிழ் புலவர்களுள் ஒருவராவார். இவரது இயற்பெயர் ஜெயராமன். இவர் தன் ஊரின் பெயரைத் தனது புனைப்பெயருக்கு முன்னொட்டாக அமைத்துக்கொண்டுள்ளார்.
# செம்பியன் நிலவழகன்

## பிறப்பும் படிப்பும்

நிலவழகன் திருவண்ணாமலை மாவட்டம் செம்பியன் மங்களம் எனும் ஊரில் 10 ஜூலை 1937 இல் செயராமன், பச்சையம்மாள் தம்பதிக்கு மகனாகப் பிறந்தார். இவர் மதுரைத் தமிழ்ச் சங்கத்தில் புலவர் பட்டயம் பெற்றவர். பள்ளியில் ஆசிரியராப் பணியாற்றி ஓய்வு பெற்றவர்.
# செம்பியன் நிலவழகன்

## தொகுப்பு நூல்

- ***தேம்பாவமுதம்***
இவர் இயற்றிய பாடல்கள் தேம்பாவமுதம் என்னும் தலைப்பில் இவரது மரபுக் கவிதைகள் இரண்டு தொகுதிகளாக வெளிவந்துள்ளன. இதில் நன்மொழி நானாறு, இனியவை ஈராறு, நம்பினார் கெடுவதில்லை போன்ற 45 தலைப்புகளில் வெண்பா, விருத்தம், கட்டளைக் கலித்துறை, ஆசிரியப்பா பாரதியைப் பாவேந்தர் என்று குறிப்பிடும் பாடல், முதலான யாப்பியல் நெறியில் அமைந்த பாடல்கள் உள்ளன. இரண்டாம் தொகுதியில் தமிழ் காக்கப் புறப்படு, கம்பன் கவி, விலையேற்றம் முதலான 132 தொகுப்புகளில் பாடல்கள் உள்ளன. ஆங்காங்கே சில இசைப்பாடல்களும் உள்ளன.
# செம்பியன் நிலவழகன்

## தொகுப்பு நூல்

### பாடல் எடுத்துகாட்டு

பட்டது போதும் உறக்கமும் போதும் படுதுயரால்  
கெட்டது போதும் இனியும் உறங்கிக் கிடப்பதுவோ  
விட்டது துன்பம் விளைந்தது வீரம் விறுவிறுப்பாய்ச்  
சட்டென ஆர்த்தெழு வோம்’தமிழ் ஈழம்’ தழைத்திடவே. (கட்டளைக் கலித்துறை)  
சிறப்புக் கலையனைத்தும் செம்மொழியி னூடே  
சிறப்பாய் நிறைந்தே சிறக்கும் - சிறப்புறவே  
எல்லாம் அறிந்திடலாம் எல்லாமும் கற்றிடலாம்  
இல்லை இதற்கோர் இணை. (வெண்பா)
# செம்பியன் நிலவழகன்

## பிற நூல்கள்

- ***பழகுதமிழ்ப் பாட்டெழுதும் பாங்கு*** (யாப்பியல்)
இதில் இலக்கணம் கூறும் யாப்பு உறுப்புகளுக்கு எளிய முறையில் விளக்கம் தரப்பட்டுள்ளது. பிற்காலத்திய கும்மி, சிந்து, வண்ணம், நாட்டுப்புறப் பாடல்|நாட்டுப்பாடல்]] ஆகியவற்றிற்கும் விளக்கங்கள் உள்ளன.  
- ***பொன்னாத்தாள்***
இது வெண்பா, அகவல், விருத்தம் ஆகிய மரபுப் பாடலகளால் காவியமாகப் படைக்கப்பட்ட ஒரு காவியம்
- ***திருக்குறள் மூலமும் மெய்யுரையும்***
இந்த நூல் வாலறிவன் வாழ்த்து என்னும் தலைப்பில் அமைந்துள்ள ஆறு வெண்பாக்களுடனும், நூன்முகம் என்னும் தலைப்பில் அமைந்துள்ள ஆறு வெண்பாக்களுடனும் தொடங்கி 1330 குறட்பாக்களுக்கும் சுருக்கமான கருத்துரை வழங்குகிறது.
- ***ஆதிபகவன் யார்***
திருக்குறள் முதல் குறளிலுள்ள தொடருக்கு இந்த நூல் விளக்கம் தருகிறது.
# சண்முக நாடார்

**சண்முக நாடார்** (1903-1969) தமிழகத்தின் சிவகாசி நகரைச் சேர்ந்த ஒரு தொழில் அதிபர். இவரும் இவரது உறவினரான அய்ய நாடாரும் சிவகாசி நகரை தொழில்மயப் படுத்தியதற்காக அறியப்படுகின்றனர். இவர் காளீசுவரி பட்டாசு நிறுவனத்தைத் தொடங்கியவர். மேலும் இவர் சிவகாசி நகராட்சியின் தலைவராக 1952- இல் இருந்து 1955 வரை இருந்துள்ளார். 1922-இல் இவரும் அய்ய நாடாரும் கல்கத்தா சென்று அங்கு தீப்பெட்டி செய்யும் தொழிலைக் கற்று வந்து சிவகாசியில் தொழிற்சாலைகளைத் தொடங்கினர்.
# செவிப்புலச்சிற்றெலும்பு

**செவிப்புலச்சிற்றெலும்புகள்** (ஆங்கிலம்:**Ossicles**) என்பவை நடு செவியின் அறையில் உள்ள சம்மட்டியுரு, பட்டையுரு மற்றும் ஏந்தியுரு ஆகிய மூன்று சிற்றெலும்புகளாகும்.
# செவிப்புலச்சிற்றெலும்பு

## அமைப்பு

செவிப்புலச்சிற்றெலும்புகள் என்பவை நடு செவியின் அறையில் உள்ள மூன்று சிற்றெலும்புகளாகும். அவைகள் முறையே சம்மட்டியுரு, பட்டையுரு மற்றும் ஏந்தியுரு ஆகும்.செவிப்புலச்சிற்றெலும்புகள் மனித உடலில் அமைந்த மிகச்சிறிய எலும்புகள் ஆகும். பல்வேறுபட்ட ஒலி அலைகளைப்பெற்று உட்செவியில் உள்ள ஒலிவாங்கிக்கு அனுப்புகிறது. செவிப்புலச்சிற்றெலும்புகள் குறைபாடு அல்லது பாதிப்பு ஏற்பட்டால் கேட்கும் திறன் குறைபாடு அல்லது செவிட்டுத்தன்மை ஏற்படும்.
# பிள்ளையாரைப் பற்றி எழுதப்பட்ட தமிழ் இலக்கியங்கள் பட்டியல்

கீழே இருக்கும் பட்டியலில் நீங்கள் இந்து கடவுள் பிள்ளையாரைப் போற்றித் தமிழில் எழுதப்பட்ட இலக்கியங்களை அறியலாம். இப்பட்டியல் வரலாற்று அடிப்படையால் சேர்க்கப்பட்டுள்ளன .
| 1. | விநாயகர் அகவல் | ஔவையார் | ~ 10 ஆம் நூற்றாண்டு கி. பி. |  |
| --- | --- | --- | --- | --- |
| 2. | திருநறையூர் விநாயக திரு இரட்டை மணிமாலை | நம்பியாண்டார் நம்பி | ~ 10 ஆம் நூற்றாண்டு கி. பி. |  |
| 3. | ஆளுடைய பிள்ளையார் திருவந்தாதி | நம்பியாண்டார் நம்பி | ~ 10 ஆம் நூற்றாண்டு கி. பி. |  |
| 4. | ஆளுடைய பிள்ளையார் திருச்சபை விருத்தம் | நம்பியாண்டார் நம்பி | ~ 10 ஆம் நூற்றாண்டு கி. பி. |  |
| 5. | ஆளுடைய பிள்ளையார் மும்மணிக்கோவை | நம்பியாண்டார் நம்பி | ~ 10 ஆம் நூற்றாண்டு கி. பி. |  |
| 6. | ஆளுடைய பிள்ளையார் திருவுளமாலை | நம்பியாண்டார் நம்பி | ~ 10 ஆம் நூற்றாண்டு கி. பி. |  |
| 7. | ஆளுடைய பிள்ளையார் திருக்கலம்பகம் | நம்பியாண்டார் நம்பி | ~ 10 ஆம் நூற்றாண்டு கி. பி. |  |
| 8. | ஆளுடைய பிள்ளையார் திருத்தோகை | நம்பியாண்டார் நம்பி | ~ 10 ஆம் நூற்றாண்டு கி. பி. | } |
# சம்மட்டியுரு

**சம்மட்டியுரு (malleus)** என்பது நடுச் செவியில் அமைந்துள்ள செவிப்புலச்சிற்றெலும்புகளில் ஒன்றாகும்.
# சம்மட்டியுரு

## அமைப்பு

நடுச் செவி அறையில் சம்மட்டியுரு செவிப்பறையையும் பட்டையுருவையும் இணைக்கிறது. மேலும் ஒலி அலைகளின் அதிர்வை செவிப்பறையில் இருந்து பட்டையுருவுக்கு கடத்துகிறது. பாலூட்டிகளில் இது வேறுபட்ட அளவில் உள்ளது. மேலும் பல பறவை இனங்களில் தாடை மூட்டின் ஒரு பகுதியாக உள்ளது.
# தமிழ் மொழி ஊடகங்களின் பட்டியல்

தமிழ் ஊடகங்களின் பட்டியல்..  
- நாடுகள் வாரியாகத் தமிழ் நாளிதழ்கள் பட்டியல்
- தமிழ் மொழி வானொலி நிலையங்களின் பட்டியல்
- தமிழ்த் தொலைக்காட்சிச் சேவைகள்
- தமிழ் இதழ்களின் பட்டியல்
- தமிழ்த் திரைப்படங்களின் பட்டியல் (ஆண்டு வரிசை)
# தமிழ் மொழி ஊடகங்களின் பட்டியல்

## இவற்றையும் காண்க

- சென்னையில் ஊடகங்கள்
# பட்டையுரு

**பட்டையுரு (Incus)** என்பது என்பது நடுச் செவியில் அமைந்துள்ள செவிப்புலச்சிற்றெலும்புகளில் ஒன்றாகும்.
# பட்டையுரு

## அமைப்பு

பட்டையுரு பட்டறைக்கல் வடிவம் கொண்டது.பட்டையுறு சம்மட்டியுரு மற்றும் ஏந்தியுருவை இணைக்கிறது. பட்டையுரு ஒலி அலைகளின் அதிர்வுகளை வெளிப்புறம் உள்ள சம்மட்டியுருவிடம் இருந்து பெற்று உட்புறம் உள்ள ஏந்தியுருவுக்கு அனுப்புகிறது.
# ஏந்தியுரு

**ஏந்தியுரு (stapes)** என்பது என்பது நடுச் செவியில் அமைந்துள்ள செவிப்புலச்சிற்றெலும்புகளில் ஒன்றாகும்.
# ஏந்தியுரு

## அமைப்பு

நாணயத்துடன் ஏந்தியுறு எலும்பின் அளவை ஒப்பிடுதல்'''.]]
ஏந்தியுறு அங்கவடி வடிவம் கொண்டது. செவிப்புலச்சிற்றெலும்புகளில் சிறிய எலும்பான இது மனித உடலில் உள்ள எலும்புகளில் மிகவும் சிறிய மற்றும் பருமன் குறைவான எலும்பாகும். ஒலி அலைகளின் அதிர்வுகளை வெளிப்புறம் உள்ள பட்டையுரு மூலம் பெற்று உட்புறச்செவியில் உள்ள ஒலி வாங்கிகளுக்கு அனுப்புகிறது.
# செவிப்பறை

**செவிப்பறை** (ஆங்கிலம்:**eardrum**) என்பது நடுச்செவியில் அமைந்துள்ள சவ்வு ஆகும்.
# செவிப்பறை

## அமைப்பு

செவிப்பறை புறச்செவி மற்றும் நடுச்செவி பகுதிகளை பிரிக்கும் ஒரு சுவர் ஆகும். இது பல்வேறுபட்ட ஒலி அலைகளின் அதிர்வுகளை பெற்று நடுச்செவிகளில் உள்ள செவிப்புலச்சிற்றெலும்புகளுக்கு அனுப்புகிறது. செவிப்பறை கிழிவதால் செவிட்டுத்தன்மை ஏற்படுகிறது.
# முழங்கை

**முழங்கை** (ஆங்கிலம்:**Forearm**) என்பது முழங்கை மூட்டு மற்றும் மணிக்கட்டு மூட்டிற்கு இடைப்பட்ட பகுதி ஆகும்.
# முழங்கை

## அமைப்பு

மணிக்கட்டு மூட்டு மற்றும் முழங்கை மூட்டிற்கும் இடைப்பட்ட பகுதியான முழங்கையில் இரு நீள எலும்புகள் அமைந்துள்ளது. அவைகள் முறையே உட்புற முழங்கை எலும்பான அரந்தி மற்றும் வெளிப்புற முழங்கை எலும்பான ஆரை எலும்பு ஆகும்.
# தோள் பட்டை

**தோள் பட்டை** (ஆங்கிலம்: **shoulder girdle**) என்பது அச்செலும்புக்கூடும் மற்றும் தூக்கவெலும்புக்கூடும் பக்கத்திற்கு இரு எலும்புகளால் இணைக்கப்பட்ட பகுதியாகும்.
# தோள் பட்டை

## அமைப்பு

தோள் எலும்பு மற்றும் காறை எலும்பு இணைந்து தோள்பட்டையை உருவாக்குகிறது. இவைகள் தூக்கவெலும்புக்கூடு மற்றும் அச்செலும்புக்கூடு இணைப்பு பகுதியாக இருக்கிறது.
# பிராச்சி தேசாய்

**பிராச்சி தேசாய்** (Prachi Desai) (பிறப்பு:செப்டம்பர் 12 , 1988). இவர் இந்திய பாலிவுட் திரைப்பட மற்றும் முன்னாள் தொலைக்காட்சி நடிகையாவார். ஜீ தொலைக்காட்சியில் வெற்றிகரமான ஒளிபரப்பான * கஸ்ஸாம் சே* நாடகத்தில் முன்னணி கதாநாயகியாக தனது தொலைக்காட்சி வாழ்க்கையைத் தொடங்கினார். 2008 ஆம் ஆண்டு வெளியான "ராக் ஆன்!!" படத்தின் மூலம் பாலிவுட்டில் அறிமுகமானார். *ஒன்ஸ் அப்பான் எ டைம் இன் மும்பை* (2010), "பொல் பச்சன்" (2012) மற்றும் "ஐ, மீ அவுர் மெயின்" (2013). போன்ற படங்கள் குறிப்பிடத்தக்கவை. அவர் கோவா மாநிலத்தின் சுற்றுலாத்துறை மற்றும் நியுட்ரோஜெனா போன்றவற்றின் தயாரிப்புகளின் விளம்பரதாரர், செய்தித் தொடர்பாளர், மற்றும் ஆதரவளாராவர். தேசாய் லக்ஸ் இன்டஸ்ட்ரீஸின் லக்ஸ் லைராவின் விளம்பரத் தூதர் ஆவார்.
# பிராச்சி தேசாய்

## ஆரம்ப வாழ்க்கை மற்றும் பின்னணி

நிரஞ்சன் தேசாய் மற்றும் அமீதா தேசாய் ஆகியோருக்கு மகளாக குசராத்து மாநிலம் சூரத்துவில் பிறந்தார். புனித சூசையப்பர் பள்ளியில் ஆரம்பக் கல்வியை பயின்றார், சூரத்திலுள்ள பாஞ்ச்கனியில் பின்னர் ஒன்பதாவது வகுப்பு வரை பயின்றார். பூனாவில் உள்ள சிங்காட் கல்லூரியில் தனது உயர்நிலைப் படிப்பை முடித்தார்.
# பிராச்சி தேசாய்

## தொழில்

2006 இல், தேசாய் ஏக்தா கபூரின் "கசாம் சே" என்ற தொலைக்காட்சி நாடகத்தில் நடிகர் ராம் கபூருக்கு இணையாக பானி என்ற முன்னணி கதாபாத்திரத்தில் நடித்தார். இது சிறந்த நடிகைக்கான இந்திய டெலி விருது உட்பட பல விருதுகளை வென்றது. 2007 செப்டெம்பர் 7 ஆம் தேதி நடன இயக்குனரான தீபக் சிங்கின் மூலம் பிபிசியின் *ஸ்ட்ரிக்லி கம் டேன்சிங் * இன் இந்திய பதிப்பு *ஜாலாக் டிக்லா ஜா * மூலம் நுழைந்தார். ஆனால் தேசாய் 2007 ஆம் ஆண்டு நவம்பர் 10 ஆம் தேதி நீக்கப்பட்டார், ஆனால் அந்த போட்டியில் சிறப்பு நுழைவு வழியாக மீண்டும் போட்டியிட்டு இறுதியில் போட்டியை வென்றார். தேசாய்க்கு *ஜாலாக் டிக்லா ஜா *என்ற நடன நட்சத்திர விருது வழங்கப்பட்டது. இவர் ஸ்டார் பிளஸ் தொலைக்காட்சி தொடரான "கஸாதி ஜிண்டகி கி" என்ற நாடகத்தில் இரண்டு காட்சிகளில் சிறப்புத் தோற்றத்தில் தோன்றினார். பிரேனா என்ற பள்ளியில் ஒரு மாணவராக நடித்தார்.  
அபிஷேக் கபூர் இயக்கத்தில் பர்கான் அக்தாருக்கு இணையாக ராக் ஆன் !!* (2008) என்ற திரைப்படத்தின் மூலம் திரையுலகில் தேசாய் நுழைந்தார். ஜூலை 2010இல் அஜய் தேவ்கான், இம்ரான் ஹாஷ்மி மற்றும் கங்கனா ரனாத் போன்றவர்கள் நடித்திருந்த *ஒன்ஸ் அபான் அ டைம் இன் மும்பை" படத்தில் நடிதுள்ளார்.  
2012இல் "தேரி மேரி கஹானி" என்ற படத்தில் சிறப்புத் தோற்றத்தில் நடித்துள்ளார். அபிஷேக் பச்சன், அஜய் தேவ்கான் மற்றும் அசின் (நடிகை) போன்றோருடன் " போல் பச்சான் " என்ற படத்தில் முன்னணி பாத்திரத்தில் தேசாய் நடித்திருந்தார். இத்திரைப்படம் தேசாய்க்கு மிகப் பெரிய வெற்றியை தேடித்தந்தது. ஜான் ஆபிரகாம் மற்றும் சித்ராங்கதா சிங் ஆகியோருடன் சேர்ந்து "ஐ, மி அவுர் மெயின்" (2013) இவரது அடுத்த படமாகும் சஞ்சய் தத்துடன் "போலிஸ் கேர்ல்" இவரது மற்றொரு படம். 2014இல், "ஏக் வில்லன்" என்ற படத்தில் வரும் "ஆவாரி" என்ற பாடலுக்கு நடனம் ஆடியுள்ளார். 2016இல், முன்னாள் முகமது அசாருதீனின் வாழ்க்கை வரலாற்று படத்தில் அவரது மனைவி நௌரினாக நடித்துள்ளார். மீண்டும் பர்கான் அக்தாரின் மனைவியாக "ராக் ஆன் 2" , படத்தில் நடித்தார். இது "ராக் ஒன்!!" படத்தின் தொடர்ச்சியாக 2016 நவம்பர் 14 அன்று வெளிவந்தது.
# மேற்கை

**மேற்கை** (*Arm*)
என்பது தோள் பட்டைக்கும் முழங்கை மூட்டிற்கும் இடைப்பட்ட பகுதியாகும்.
# மேற்கை

## அமைப்பு

புய எலும்பு தோள் பட்டை இரு எலும்புகளில் தோள் எலும்புடன் இணைந்து மேற்கையை உருவாக்குகிறது. முழங்கை இரு எலும்புகளான அரந்தி மற்றும் ஆரை எலும்பு புய எலும்புடன் இணைந்து முழங்கை மூட்டை உருவாக்குகிறது.  
''']].
# பாலைவன ரோஜாக்கள்

**பாலைவன ரோஜாக்கள்** (Palaivana Rojakkal) 1986-இல் இந்திய தமிழ் மொழியில் வெளிவந்த அரசியல் திரைப்படம். இதற்கு திரைக்கதை எழுதியவர் மு. கருணாநிதி. இப்படத்தை இயக்கியவர் மணிவண்ணன். இது மலையாள மொழிப் படமான "வர்தா"வின் மறு ஆக்கமாகும். இப்படத்தில் சத்யராஜ், லட்சுமி, நளினி மற்றும் பிரபு முக்கியக் கதாபாத்திரத்தில் நடித்துள்ளனர். "பாலைவன ரோஜாக்கள்" நவம்பர் 1, 1986-இல் திரையிடப்பட்டு வணிக ரீதியாக வெற்றியடைந்தது.
# பாலைவன ரோஜாக்கள்

## கதை

பத்திரிகையாளர் சபாரத்தினம், அவரது காதலர் மற்றும் அவரது நண்பர் ஆகிய மூவரும் சேர்ந்து கெட்ட அரசியல்வாதிகளை அம்பலப்படுத்த ஒரு ஊழல் அமைப்புடன் போராடுகின்றனர்.
# பாலைவன ரோஜாக்கள்

## நடிப்பு

- சத்யராஜ் - சபாரத்தினம்
- நளினி - ராணி. இப் படத்திற்கு மு. கருணாநிதி திரைக்கதை மற்றும் வசனம் எழுதியுள்ளார். இயக்குநர் மணிவண்ணன் இயக்கத்தில் முரசொலி செல்வம் தயாரித்துள்ளார். இப் படத்தின் ஒளிப்பதிவை ஏ. சபாபதியும், படத்தொகுப்பை பி. வெங்கடேஸ்வர ராவும் செய்துள்ளனர். ஊழல் அரசியல்வாதிகளுக்கும் கதாநாயகனுக்கும் இடையே நடக்கும் போராட்டத்தை விவரிக்கிறது. *எக்னாமிக் அண்டு பொலிடிகல் வீக்லி* பத்திரிகையில், வரலாற்றாளர் கனகலதா முகுந்த் கருணாநிதியைப் பற்றி, *மனோகரா*(1954)வில் அவர் "மிகுந்த வியத்தகு, அசாதாரண உரையாடல்களுடன் பார்வையாளர்களை உணர்ச்சி பூர்வமாக கவர்ந்தார்". இப் படம் "அவரது அரசியல் செய்தியை வெளிப்படுத்த மிகவும் சிறப்பான மற்றும் அதிநவீன பாணி" என்று குறிப்பிட்டுள்ளார். திரைப்பட விமர்சகர் பரத்வாஜ் ரங்கன் "பாலைவன ரோஜாக்கள்" படத்தை கருணாநிதியின் *பராசக்தி* (1952) திரைப்படத்துடன் ஒப்பிட்டு பேசியுள்ளார்.
# பாலைவன ரோஜாக்கள்

## வெளியீடும் வரவேற்பும்

*பாலைவன ரோஜாக்கள்* நவம்பர் 1, 1986-இல் தீபாவளியன்று வெளியிடப்பட்டது. நவம்பர் 7,1986 தேதியிட்ட *இந்தியன் எக்சுபிரசு* நாளேட்டில், பேனா முனையானது கூர்வாளின் முனையை விட வலிமையானது என்பதைப்போல கருணாநிதியின் வசனங்கள் இப்படத்தில் உள்ளன எனவும், படத்தின் வலிமை வாழும் கதாபாத்திரங்களை பிரதிபலிக்கிறது எனவும் விமர்சனம் செய்யப்பட்டது. கருணநிதியின் இறப்பிற்கு பின்னர், ஆகஸ்டு 2018-இல் பரத்வாஜ் ரங்கன் இத்திரைப்படம் *மாவீரன் (1986 திரைப்படம்)* மற்றும் *புன்னகை மன்னன்* போன்ற வெற்றிப் படங்களுக்கிடையில் கருணாநிதியின் பேனாவில் உதித்த, மக்களிடையே பரபரப்பை ஏற்படுத்திய படம் என்று குறிப்பிட்டுள்ளார்.
# கீழ்காறை தமனி

**கீழ்காறை தமனி** (ஆங்கிலம்:**Subclavian artery**) என்பது மானிட உடற்கூறியலின் படி இரு கரத்திற்கும் இரத்தம் கொண்டு செல்லும் முதன்மையான இரத்தக்குழாய் ஆகும்.
# கீழ்காறை தமனி

## அமைப்பு

கீழ்காறை தமனி மகா தமணியின் மூலம் இரத்தம் பெறுகிறது. இடது கீழ்காறை தமனி மகா தமனி வளைவு பகுதியிலிருந்து தொடர்கிறது. இது இடது கரத்தின் முதன்மையான தமனி ஆகும். வலது கீழ்காறை தமனி கரசிர தமனியின் ஒரு கிளையாக தொடர்கிறது. இது வலது கரத்தின் முதன்மையான தமனி ஆகும். இதனால் இவ்விரு தமனிகளின் அமைப்பு சற்று வேறுபடுகிறது. கழுத்து தசைகளினூடே சென்று தோள் பட்டையில் உள்ள காறை எலும்புக்கு பின்புறமாக கீழே செல்கிறது. இதன் தொடர்ச்சியாக அக்குள் தமனி மேற்கை வரை செல்கிறது.
# உது

**உது** அல்லது **சமாஸ்** (*Utu*) அக்காதிய மரபு சுமேரிய மொழியில் உத் என்பதற்கு சூரியக் கடவுள் எனும் பொருள்படும்.  
சுமேரியர்கள் வழிபட்ட **உது** எனும் சூரியக் கடவுளை, மெசொப்பொத்தேமியாவில் கிழக்கு செமிடிக் மொழிகள் பேசிய மக்கள் சமாஷ் எனும் பெயரில் வழிபட்டனர். உது அல்லது சமாஸ் எனும் சூரியக் கடவுள் நீதி, வாய்மை, சத்தியம், அறநெறி ஆகிய பண்புகளுடன் கூடியவர். இச்சூரியக் கடவுளின் முக்கியக் கோயில்கள் சிப்பர் மற்றும் லார்சா நகரங்களில் கண்டெடுக்கப்பட்டுள்ளது. சொர்க்கங்கள் வழியாக இரதத்தில் செல்லும் சூரியக் கடவுள் உது, அன்றைய நாளில் நடைபெறும் நிகழ்வுகளை காண்கிறார்.  
தெய்வீக நீதியை நிலைநாட்டும் சூரியக் கடவுள் உது, துயரத்தில் உழழும் மக்களுக்கு உதவுகிறார். சுமேரிய தொன்மவியலின் படி, பிசாசுகள் துமுசித்தை பாதள லோகத்திற்க் இழுத்துச் செல்கையில், துமுசித்தை காத்து இரட்சித்தார்.
சுமேரியர்களின் கில்கமெஷ் காப்பியத்தில், சூரியக் கடவுள் உது, பிசாசு அம்பாபாவிடமிருந்து, கில்கமெஷை காத்தார் எனக் கூறப்பட்டுள்ளது.
# உது

## குடும்பம்

, வலது மூலையில் சூரியக் கடவுள் சமாசின் சின்னம், தெற்கு மெசொப்பொத்தேமியா, ஈராக்]]  
சொர்கத்தின் ராணியான இன்னன்னாவின் இரட்டைக் குழந்தைகளில் உது எனும் சூரியக் கடவுளும் ஒருவர்.  
சுமேரியச் சாத்திரங்களின் படி, இன்னன்னா மற்றும் உது மிகவும் நெருக்கமானவர்களாக காட்டியுள்ளது. உது, சந்திரக் கடவுளான சின் மற்றும் என்கியின மகன் என அறியப்படுகிறது. சில நேரங்களில் என்லில் அல்லது அநுவின் மகனாகக் கருதப்படுகிறார். இவரது மனைவியின் பெயர் **செரிதா** ஆகும். ஆனால் அக்காதிய மொழியில் **அயா** எனக் குறித்துள்ளது.  
இவர்களுக்கு பிறந்த இரட்டைக குழந்தைகளில் *கிட்டு* மற்றும் *மிசாரு* ஆவார். முதல் பாபிலோனியப் பேரரசின் காலத்தில் (கிமு1830 –- 1531), சூரியக் கடவுளான உதுவிற்கு சிப்பர் மற்றும் உரூக் நகரங்களில் கோயில் கட்டி வழிபட்டனர். பின்னர் அசூர் நகரத்திலும் வழிபட்டனர்.
# உது

## இதனையும் காண்க

- சுமேரிய கடவுள்கள்
- சூரிய தேவன் (இந்து சமயம்)
- சுமேரிய நாகரிகம்
- முதல் பாபிலோனியப் பேரரசு
# கவிதா (நடிகை)

**கவிதா** என்பவர் இந்திய திரைப்பட நடிகையாவார். இவர் தென்னிந்திய திரைப்படங்களளான தெலுங்கு மொழி, தமிழ், கன்னடம் மற்றும் மலையாளம் ஆகிய மொழிகளில் நடித்துள்ளார். தெலுங்குத் திரைப்படங்களில் துணை கதாபாத்திரத்தில் நடித்துள்ளார்.  
தமிழில் 11 வயதில் *ஓ மஞ்சு* என்ற திரைப்படத்தில் முதன் முதலாக நடித்துள்ளார். சிறீ சிறீ மூவா திரைப்படத்தில் தெலுங்கு மொழியில் நடித்துள்ளார்.
# கவிதா (நடிகை)

## திரைப்படங்கள்

### தமிழ்

- *ஓ மஞ்சு* (1976) ...
- *ரவுடி ராக்கம்மா* (1977)
- *ஆளுக்கொசை ஆசை* (1977)
- *சந்தோச சாரல்* (1977)
- *ஆட்டுக்கார அலமேலு (திரைப்படம்)* ...
- *காற்றினிலே வரும் கீதம்* (1978) ...
- *அந்தமான் காதலி* (1978)
- *ஜெனரல் சக்ரவர்த்தி* (1978) ...
- *நீயா* (1979)
- *எல்லாம் இன்பமயம் (1981 திரைப்படம்)* (1981)
- *சேவகன்* (1992)
- *நட்சத்திர நாயகன்* (1992) ...
- *நாடோடித் தென்றல் (திரைப்படம்)* (1992)
- *அமராவதி (திரைப்படம்)* (1993)
- *கட்டபொம்மன்* (1993) ... சரோஜா
- *உழைப்பாளி (திரைப்படம்)* (1993)
- *அரண்மனைக்காவலன் (திரைப்படம்)* (1994)
- *சாது (திரைப்படம்)* (1994)
- *ராஜகுமாரன் (திரைப்படம்)* (1994)
- *சிந்துநதிப் பூ* (1994) ...
- *வனஜா கிரிஜா* (1994)
- *தாமரை (திரைப்படம்)* (1994)
- *சத்தியவான் (திரைப்படம்)* (1994)
- *மனசு ரெண்டும் புதுசு* (1994)
- *மண்ணுக்கு மரியாதை* (1995) ...
- *இரட்டை ரோஜா (திரைப்படம்)* (1996)
- *மேட்டுக்குடி (திரைப்படம்)* (1996)
- *அவதார புருஷன் (திரைப்படம்)* (1996)
- *ராசி (திரைப்படம்)* (1997) ...
- *ரட்சகன்* (1997)
- *நாம் இருவர் நமக்கு இருவர்* (1998)
- *அவள் வருவாளா* (1998) ... Roobini
- *பூவெல்லாம் கேட்டுப்பார்* (1999)
- ''கூடி வாழ்ந்தால் கோடி நன்மை
- *உனக்காக மட்டும்* (2000)
# கவிதா (நடிகை)

## தொலைக்காட்சி தொடர்கள்

- *கங்கா* ருத்ரா (2017-2018, சன் தொலைக்காட்சி) - தமிழ்
- *நந்தினி* செல்வராணி (2018, சன் தொலைக்காட்சி) - தமிழ்
- *என்றென்றும் புன்னகை* ஆண்டாள் (2020 ஜீ தமிழ்) - தமிழ்
# மும்தாஜ் (இந்தி நடிகை)

**மும்தாஜ்** **மத்வாணி** (Mumtaz Madhvani), 1947 ஜூலை 31 இல் பிறந்த) இந்திய நடிகையாவார். 1971இல் வெளிவந்த "கிலோனா" என்ற திரைப்படத்திற்கு பிலிம்பேர் விருது பெற்றுள்ளார். இவர் புகழ் பெற்ற நடிகர் ராஜேஷ் கன்னாவுடன் பெரும்பாலான படங்களில் பணிபுரிந்துள்ளார். 60 மற்றும் 70 களின் சிறந்த நடனக் கலைஞர் மற்றும் அழகு ராணியாக நினைவுப்படுத்தப்படுகிறார்.
# மும்தாஜ் (இந்தி நடிகை)

## ஆரம்ப வாழ்க்கை

ஈரானில் புகழ் பெற்ற உலர் பழங்கள் விற்பனையாளரான அப்துல் சலீம் அஸ்காரி மற்றும் ஷாதி ஹபீப் ஆகா ஆகியோருக்கு மகளாகப் பிறந்தார். அவர் பிறந்து ஒரு வருடத்திற்குப் பிறகு அவர்கள் விவாகரத்து பெற்றனர். இவரது தங்கை நடிகை மல்லிகா , மல்யுத்த வீரரும் இந்திய நடிகருமான ரந்தாவா என்பவரைத் திருமணம் செய்து கொண்டுள்ளார். இவர் மல்யுத்த வீரரும் இந்திய நடிகருமான தாரா சிங்கின் தம்பி ஆவார்.
# மும்தாஜ் (இந்தி நடிகை)

## தொழில்

மும்தாஜ் "சோனெ கி சித்தியா" (1958) என்ற படதின் மூலம் குழந்தை நட்சத்திரமாக நடிப்பு வாழ்க்கையை ஆரம்பித்தார். பின் " வல்லா கியா பாட் ஹை" , "ஸ்ட்ரீ" (1961) மற்றும் "செஹ்ரா" போன்ற படங்களில் 60 களின் ஆரம்பத்தில் நடிக்கத் தொடங்கினார். பின்னர் ஓ. பி. ரத்தன் இயக்கத்தில் வெளிவந்த "கெஹ்ரா தாக்" என்ற திரைப்படத்தில் நாயகனுக்கு தங்கை வேடத்தில் தோன்றினார். "முஜே ஜீனே தோ" படத்தில் சிறு வேடம், பின்னர், "ஃபாலத்" , "வீர் பீம்சேன்" , "டார்சான் கம் டு டெல்லி" "சிக்கந்தர் - இ - ஆசாம்" , "ரஸ்டம்- இ - ஹிந்த்" , "ராக்கா" மற்றும் "த்க்கு மங்கள் சிங்" ( தாரா சிங்குடன்), போன்ற பல படங்களில் அதிரடி காட்டும் நாயகியாக வலம் வர ஆரம்பித்தார் தாரா சிங் மற்றும் மும்தாஜ் ஆகிய இருவரும் சேர்ந்து நடித்த படங்களில், தாராசிங்கின் நடிப்பிற்காக 4.50 லட்சமும், மும்தாஜ் சம்பளம் 2,50,000 ரூபாய் ஆகும்.  
ராஜேஷ் கன்னா இணையாக ராஜ் கோஸ்லாவின் தோ ராஸ்தே" (1969) படத்தில் இறுதியாக மும்தாஜ் ஒரு முழு நீள நட்சத்திரமாக நடித்தார். மும்தாஜ் இதில் ஒரு சிறிய பாத்திரத்தை கொண்டிருந்தாலும், இயக்குநர் கோஸ்லா அவருக்காக நான்கு பாடல்களை படமாக்கியுள்ளார். இந்த படம் பிரபலமானதாக அமைந்தது, மேலும் அவர் ஒரு சிறிய பாத்திரமாக இருந்தபோதிலும், தனக்கு பிடித்த படங்களில் ஒன்றாகும் என்று ஒப்புக் கொண்டார். அவர் "தங்கேவாலா" என்ற படத்தில் ராஜேந்திர குமாருடன் கதாநாயகியாக முன்னணி பாத்திரத்தில் நடித்தார், அவர் அதிரடி-திரைப்பட கதாநாயகியாக" இருந்ததனால் "சாச்சா ஜோதி" படத்தில் சசி கபூருடன் நடிக்க மறுத்துவிட்டார், அவர் கதாநாயகியாக இருக்க விரும்பினார். "ஷோர் மச்சையா சோர்" (1973), லோஃபர் மற்றும் '' ஜீல் கே உஸ் பார்" (1973) போன்ற திரைப்படங்களில் முன்னணி கதாநாயகியாக தர்மந்த்ராவுடன் நடித்தார்.  
1970 களில் அவரது விருப்பமான திரைப்படங்களில் ஒன்றான "கிலொனா" திரைப்படத்திற்காக பிலிம்பேர் சிறந்த நடிகை விருதினை வென்றார், மேலும் "பார்வையாளர்கள் தன்னை உணர்ச்சிகரமானப் பாத்திரத்தில் ஏற்றுக்கொண்டனர் என்பதில் மிகவும் மகிழ்ச்சி" என்றார்.  
அவரது குடும்பத்தினர் மீது கவனம் செலுத்துவதற்காக "ஆய்னா" (1977) படத்திற்குப் பிறகு அவர் திரைப்படங்களிலிருந்து விலகினார். 1990 களில் அவர் தனது இறுதி படமான "ஆந்தியான்" படத்திற்காக 13 ஆண்டுகளுக்கு பிறகு மீண்டும் நடிக்க வந்தார். ஷாமி கபூர் இவரை நேசித்து திருமணம் செய்ய விரும்பினார். . மேலும் கபூர் மும்தாஜ் திருமணத்திற்குப் பிறகு நடிக்க விரும்பவில்லை. தாரா சிங் இவருக்கு "அதிரடி இளவரசி' பெயரைக் கொடுத்தார், மேலும் பி-தர திரைப்படங்களில் அவருக்கு ஜோடியாக நடிக்க ஒப்புக்கொண்டார். ராஜேஷ் கன்னாவும், இவருடன் பல திரைப்படங்களில் நடித்தார். தர்மேந்தரும் இவருடன் காதலில் விழுந்துவிட்டதாகவும் வதந்திகள் பரவின.
# மும்தாஜ் (இந்தி நடிகை)

## தனிப்பட்ட வாழ்க்கை

1974 ஆம் ஆண்டில் மும்தாஜ் தொழிலதிபர் மயூர் மத்வானியை மணந்தார். அவர்களுக்கு இரு மகள்கள் உள்ளனர், அவர்களில் ஒருவர் நதாஷா, 2006 இல் நடிகர் ஃபெரோஸ் கானை மணந்தார்.
# சோதனை மூலைமட்டம்

**சோதனை மூலைமட்டம்** அல்லது **மூலைமட்டம்** என்பது ஒரு மரத்துண்டு அல்லது உலோகதுண்டினால் ஆன ஒரு கருவி ஆகும். மரத்துண்டினை அளவிடப் பயன்படுத்தப்படும். இந்த கருவியின் ஆங்கிலப்பெயரிலுள்ள சதுரம் (ஆங்:Square) கருவியின் முதன்மைப் பயன்பாட்டை குறிக்கும். சதுரத்தின், செங்கோணத்தின் துல்லியத்தை (90 டிகிரி)யை அளவிடும்; ஒரு தளத்தின் மேற்பரப்பானது நேராக அல்லது அருகிலுள்ள மேற்பரப்புக்கு இணையாக உள்ளதா எனச் சரிபார்க்க உதவுகிறது.  
இது கட்டிட மரச்சாமான்கள் செய்யப் பயன்படுகிறது. இது பாரம்பரியமாக எக்கினாலான பரந்த கத்தியை மரச்சட்டத்தினுள் பொருத்திவைத்து உருவாக்கப்படுகிறது. தேய்மானத்தினை தடுக்கும்வண்ணம் மரச்சட்டத்தின் உட்பகுதி பித்தளையினால் ஆக்கப்பட்டிருக்கும். நவீன மூலைமட்டமானது முழுவதுமாக உலோகத்தினால் செய்யப்பட்டிருக்கும்.
# தினா (இசையமைப்பாளர்)

**தினா** (பிறப்பு: ஜனவரி 15, 1966) என்பவர் ஒரு தமிழ்நாட்டைச் சேர்ந்த திரைப்பட மற்றும் தொலைக்காட்சி நாடக இசையமைப்பாளர் ஆவார்.
# தினா (இசையமைப்பாளர்)

## ஆரம்பகாலம் மற்றும் தொழில் வாழ்க்கை

ஜி. கே. வெங்கடேசு, இளையராஜா போன்றவர்களிடம் பணியாற்றினார்.  
*சித்தி*, *அண்ணாமலை*, *நினைவுகள்*, *பயணம்*, *நம்பிக்கை*, *செல்லமே*, *மெட்டி ஒலி* போன்ற தொலைக்காட்சித் தொடர்களுக்கு இசை அமைத்துள்ளார். ராதிகா சரத்குமார் நடித்து தயாரித்த சித்தி தொடர் தினாவுக்கு பெரிய புகழ் கிடைத்தது.  
2001 இல் *மிடில் கிளாஸ் மாதவன்* திரைப்படத்திற்கு இசையமைத்தார். பின்பு தெலுங்கு, கன்னடத் திரைப்படங்களில் இசையமைத்துள்ளார். 2012இல் வெளியான *சூழ்நிலை* என்னும் திரைப்படத்தில் கதாநாயகனாக நடித்தார்.
# தினா (இசையமைப்பாளர்)

## விருது

2021இல் தமிழ்நாடு அரசின் கலைமாமணி விருது பெற்றார்.
# விக்கிப்பீடியா:தெளிவுபடுத்துக

<noinclude></noinclude>  
The aim of this page is to describe ways to clarify text or request such clarification. There are inline cleanup tags to flag specific wording that is likely to be confusing to the average reader.
# விக்கிப்பீடியா:தெளிவுபடுத்துக

## When you need to flag unclear text

It is always best to take care of something when you notice it, but that is not always possible. You can choose one of these to request specific clarifications that you cannot provide yourself:  
- to mark individual phrases or sentences
- to mark sections (or entire articles, though this is undesirable because it makes it unclear what exactly needs to be improved)
- to mark a term as ambiguous or unclear and in need of a definition
- to mark individual phrases or sentences which require examples for clarification
- to mark individual phrases or sections which require further explanation for general (i.e. non-expert) readers
- to mark individual mentions of someone or something in an out-of-context way, the relevance of which is unclear  
When using these templates, *be specific*: mark individual phrases, sentences, and sections in preference to entire articles. Also be sure to *leave specific suggestions* for improvement on the *article's talk-page*.  
The templates' pages will almost always have additional documentation on usage and parameters. If not, you can leave a message on the *template's talk page* requesting such information be added.
# விக்கிப்பீடியா:தெளிவுபடுத்துக

## How to mark articles for clarification

- To ask for clarification for a particular phrase or sentence, simply type or (after the phrase or sentence) to display a superscripted tag (the tag will link here):
::This is a confusing sentence, which needs readers to apply much energy and time in order to understand the implicit meanings behind it, and needs to be clarified/rewritten.  
- To ask for further explanation of a point made in a particular phrase or sentence, simply type or (after the phrase or sentence) to display a superscripted tag (the tag will link here):
::This sentence contains unexplained jargon.  
- To ask for clarification for a particular section, simply type at the top of the section, to generate the following tag-box:  
: then update the article's talk page with specific aspects to be improved.  
- To ask for clarification for an entire article, consider first whether it would be more productive to tag individual phrases, sentences, or sections with . If you cannot identify specific parts of the article that need clarification, write what aspects of the article you believe need clarification on the article's talk page before tagging the entire article with .
# விக்கிப்பீடியா:தெளிவுபடுத்துக

## Specific clarification

There are some common situations where use of a more specific clarification template might make the desired clarification clearer. A common case is an article citing a scientific measurement without indicating how the measurement was taken. For example, the following statement about solar intensity at the earth's surface without specifying the sun's elevation could be annotated with the following tag:  
- The following tag links to a Wikipedia project to clear bias based on the source of the information:
:: "The sun's intensity is 90 watts per square meter."
# சித்தி (தொலைக்காட்சி தொடர்)

**சித்தி** என்பது சன் தொலைக்காட்சியில் திசம்பர் 20, 1999 ஆம் ஆண்டு முதல் நவம்பர் 2, 2001 ஆம் ஆண்டு வரை திங்கள் முதல் வெள்ளி வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும் மீண்டும் சன் தொலைக்காட்சியில் 2025 ஆண்டு திசம்பர் 29 ஆம் தேதியிலிருந்து ஓளிபரப்பட்டது காலை 9:00 மணிக்கும்.  
இந்த தொடரை ராடான் மீடியாவொர்க்ஸ் சார்பில் நடிகை ராதிகா சரத்குமார் தயாரிக்க, சி. ஜெ. பாஸ்கர் இயக்கத்தில் ராதிகா சரத்குமார், சிவகுமார், யுவராணி, சுபலேகா சுதாகர், நீனா, தீபா வெங்கட், அஞ்சு, லதா, பூவிலங்கு மோகன், அஜய் ரத்னம், ரியாஸ் கான், விஜய் ஆதிராஜ் போன்ற பலர் நடித்துள்ளனர். தமிழ் தொலைக்காட்சி வரலாற்றில் மறக்க முடியாத முக்கியமான தொடராகவும் மற்றும் மக்களால் அதிகளவு பார்க்கப்பட்ட தொடரில் இதுவும் ஒன்றாகும் இந்த தொடரின் வெற்றியை தொடர்ந்து 20 வருடங்களுக்கு பிறகு சித்தி–2 என்ற பெயரில் மீண்டும் புதிய கதைக்களத்துடன் நடிகை ராதிகா சரத்குமார் நடித்துள்ளார்.
# சித்தி (தொலைக்காட்சி தொடர்)

## நடிகர்கள்

### முதன்மை கதாபாத்திரங்கள்

- ராதிகா சரத்குமார் - சாரதா ராமச்சந்திரன்/சக்தி
- சிவகுமார் - ராமச்சந்திரன்
- யுவராணி - பிரபாவதி கிருஷ்ணன்
- சுபலேகா சுதாகர் - கிருஷ்ணன் / கண்ணன்
- தீபா வெங்கட் - விஜி
- நீனா - காவேரி மாதவன்
- ஹேமலதா - காவேரி
# சித்தி (தொலைக்காட்சி தொடர்)

## நடிகர்கள்

### துணை கதாபாத்திரங்கள்

- விஜய் ஆதிராஜ் - பிரசாத்
- சசிகுமார் சுப்ரமணி - சீனிவாசன் 'சீனு'
- ஷில்பா மேரி தெரசா - பிருந்தா
- தேவ் ஆனந்த் சர்மா - ஸ்ரீவத்சா
- தாரிகா - சுவேதா
- கற்பகம் - சக்தி
- அஞ்சு - வைதேகி/சீதா
- டெல்லி குமார் - மகாலிங்கம்
- அஜய் ரத்னம் - யோகி
- வாசு விக்ரம் - வேலுமணி
- வாசுகி - சுந்தரி
- வத்சலா ராஜகோபால் - அம்புஜம் மாமி
- ஜூனியர் பாலையா - ஜேம்ஸ்
- விஜி கண்ணன் - ஜெனிபர்
- புவனா - கீதா
- ரோஹித் - சூர்யா
- சாருகேஷ் - சிவா
- சாருஹாசன் - ராமு
- ரியாஸ் கான் - ராஜு
- நந்தகுமார் -
- குயிலி - கௌதமி
- கே.எஸ்.ஜெயலட்சுமி -
- பூவிலங்கு மோகன் - மருதப்பன்
- வினோதினி - சாருலதா "சாரு"
- விஜய் சாரதி - கண்ணன்
- சுரேஷ்வர் - மாதவன்
- பசி சத்யா -
- விஷ்வா - நாகு
- வி. கே. ராமசாமி - ராமசாமி
- கவி - மல்லிகா
- குமரேசன் - சுப்பையா
- சீதா அனில் - காமினி
- சாந்தி வில்லியம்ஸ் - பத்மாவதி
- ரவிக்குமார் - ஈஸ்வரபாண்டியன்
- லதா - ராஜேஸ்வரி
- சங்கீதாவாக புவனேஸ்வரி
- வின்சென்ட் ராய் - விஸ்வநாதன் எம்எல்ஏ
- டேனியல் பாலாஜி - டேனியல்
- ஆகாஷ் - ஸ்ரீதர்
- பம்பாய் ஞானம் -
- புவனேசுவரி
- ஆர். என். கிருஷ்ண பிரசாத்
- மோகன் ராமன்
# சித்தி (தொலைக்காட்சி தொடர்)

## ஒலிப்பதிவு

### தலைப்பு பாடல்

இந்த தொடருக்கு தலைப்பு பாடலுக்கு பிரபல பாடலாசிரியர் வைரமுத்து என்பவர் பாடல் எழுத, பாடகி நித்யஸ்ரீ மகாதேவன் மற்றும் எஸ். பி. பாலசுப்பிரமணியம் ஆகியோர் இப் பாடலை பாடியுள்ளார். இசையைப்பாளர்தினா என்பவர் இசை அமைத்துள்ளார்.
# சித்தி (தொலைக்காட்சி தொடர்)

## மறு ஆக்கம்

இந்த தொடர் மலையாளம், ஹிந்தி மற்றும் கன்னடம் மொழிகளில் மறு ஆக்கம் செய்யப்பட்டு ஒளிபரப்பானது.  
| மொழி | அலைவரிசை | தலைப்பு |
| --- | --- | --- |
| மலையாளம் | சூர்யா தொலைக்காட்சி | பார்வதி |
| கன்னடம் | உதயா தொலைக்காட்சி | சிக்கம்மா |
| ஹிந்தி | ஜீ தொலைக்காட்சி | சோதி மா ஏக் அனோக பந்தன் |
# சித்தி (தொலைக்காட்சி தொடர்)

## மொழி மாற்றம்

இந்த தொடர் சிங்களம் மற்றும் தெலுங்கு மொழிகளில் மொழி மாற்றம் செய்யப்பட்டு இந்தியா மற்றும் இலங்கை நாடுகளில் ஒளிபரப்பானது.  
| நாடு | மொழி | அலைவரிசை | தலைப்பு |
| --- | --- | --- | --- |
| இந்தியா | தெலுங்கு | ஜெமினி தொலைக்காட்சி | பின்னி |
| இலங்கை | சிங்களம் | புஞ்சி |  |
# சித்தி (தொலைக்காட்சி தொடர்)

## சர்வதேச ஒளிபரப்பு

**சித்தி சர்வதேச ஒளிபரப்பு**  
| இந்தியா | சன் தொலைக்காட்சி | சித்தி | தமிழ் |
| --- | --- | --- | --- |
| ஜெமினி தொலைக்காட்சி | பின்னி | தெலுங்கு |  |
| பொதிகை தொலைக்காட்சி | சித்தி | தமிழ் |  |
| இலங்கை | சக்தி தொலைக்காட்சி | சித்தி |  |
| புஞ்சி | சிங்களம் |  |  |
| மலேசியா | அஸ்ட்ரோ வானவில் | சித்தி | தமிழ் |
| ஐக்கிய ராச்சியம் | தீபம் தொலைக்காட்சி | சித்தி | } |
# வட்டம் வரையும் கருவி

ஒரு **ஜோடி திசைகாட்டிகள் அல்லது** **திசைகாட்டி அல்லது கவராயம்** என்றழைக்கப்படும் ஒரு கருவி வட்டங்கள் அல்லது வட்டப்பகுதிகளை வரைய உதவும் ஒரு தொழில்நுட்ப வரைதல் கருவி ஆகும். குறிப்பாக வரைபடங்கள் மீது தொலைவினை அளவீட இடுக்குமானியாக பயன்படுகிறது. திசைகாட்டிகளை கணிதம், வரைவு, கடற்பயணம் மற்றும் பிற தேவைகளுக்காகவும் பயன்படுத்தமுடியும்.
# போலந்து இறப்பில்லா ஆட்டம்

**போலந்து இறப்பில்லா ஆட்டம்** (*Polish Immortal*) என்பது கிளிங்சுபெர்க்கு மற்றும் மிகியூல் நச்தோர்ப் இருவருக்கும் இடையில் வார்சாவில் நடைபெற்ற சதுரங்கப் போட்டியைக் குறிக்கும். கருப்புக் காய்களுடன் விளையாடிய நச்தோர்ப்பு தன்னுடைய நான்கு சிறிய காய்களையும் தியாகம் செய்து வெற்றி பெறுவார். எனவேதான் இந்த ஆட்டம் இறப்பில்லா ஆட்டம் என்று கொண்டாடப்படுகிறது.
போட்டி நடைபெற்ற ஆண்டு 1930 அல்லது 1935 ஆக் இருக்கலாமென சில ஆதாரங்கள் தெரிவிக்கின்றன. அதன் அடிப்படையில்தான் வெள்ளைக் காய்களுடன் விளையாடியவர் பெயர் கிளக்சுபெர்க் எனக் கூறப்படுகிறது. காரி காசுபரோவ் 1928 இல் இந்த ஆட்டம் நடைபெற்றது என்கிறார். அவரேதான் வெள்ளை ஆட்டக்காரரின் பெயர் கிளிங்சுபெர்க்கு என்கிறார். மேலும் இந்த உண்மைகளை நச்தோர்ப்புக்கும் அவருடைய மகளுக்கும் தெரிவிக்கிறார்
.
# போலந்து இறப்பில்லா ஆட்டம்

## ஆட்டம்

வெள்ளை: கிளிங்சுபெர்க்கு</br>
கருப்பு:நச்தோர்ப்பு</br>
திறப்பு: டச்சு தற்காப்பு இ.சி.ஓ ஏ85</br>  
**1. d4 f5 2. c4 Nf6 3. Nc3**  
:2.c4 மற்றும் 3.Nc3 உடன் டச்சு தற்காப்பு ஆட்டம்.  
**3... e6 4. Nf3 d5 5. e3 **  
:சேவியெல்லி டார்டாகோவர் 5.Bf4. நகர்வைப் பரிந்துரைக்கிறார்.  
**5... c6 6. Bd3 Bd6 7. 0-0 0-0 8. Ne2**  
:இங்கு 8.Ne5 நகர்வை டார்டாகோவர் பரிந்துரைக்கிறார். தொடர்ந்து 9.f4, சுடோன்வாலை எதிர்த்து மற்றொரு சுடோன்வால்  
**8... Nbd7 9. Ng5?**
:வெள்ளையின் இந்த நகர்வு ஒரு தவறான நகர்வாகும். ஒரு சிப்பாய் இழக்கப்படுகிறது. ஆனால் உண்மையில் நிலைமை நினைத்ததை விட சிக்கலாகிறது.
**9... Bxh2+! 10. Kh1!?**  
:10.Kxh2 Ng4+ 11.Kh1 Qxg5 என்று விளையாடினால் கருப்பு அனுகூலம் அடைகிறார். 10.Kh1 நகர்வுக்குப் பின்னர் Nxe6 என அச்சுறுத்தலாம். ஒரு காயை எடுத்துக் கொள்ளலாம். அல்லது g3 அல்லது f4 என நகர்த்தி கருப்பு மந்திரியை வலையில் சிக்க வைக்கலாம்  
**10... Ng4! 11. f4**  
:g5 இல் இருக்கும் குதிரையைப் பாதுகாக்கவும் கருப்பு மந்திரி தப்பிச்செல்லும் பாதையை மூடுவதும் வெள்ளையின் திட்டம். எனவே தான் 11. f4 என்று விளையாடுகிறார். ஒருவேளை 11.Nxe6? என்று விளையாடினால் கருப்பு ராணி Qh4! வந்து சிலைமை சிக்கலாகிவிடும்.  
**11... Qe8 12. g3 Qh5 13. Kg2** (படம்)  
கருப்பு மந்திரியை வெள்ளையின் காய்கள் சூழ்ந்து கொண்டன. தொடர்ந்து Rh1, Nf3, மற்றும் Nxh2 என்று விளையாடி அதை அடிக்கப்போவதற்கான அச்சுறுத்தலும் உள்ளது.  
**13... Bg1!!**  
:வெள்ளை ராசாவின் மீது தொடர் தாக்குதல் நிகழ்த்த வேண்டி கருப்பு இங்கு தன்னுடைய மந்திரியை தியாகம் செய்கிறார்.
1**4. Nxg1**  
14.Kxg1? அடித்தால் Qh2# என ஆட்டம் முடிந்துவிடும் அல்லது 14.Rxg1? அடித்தால் Qh2+ மற்றும் 15...Qf2# என்றும் ஆட்டம் முடிந்துவிடும்.  
**14... Qh2+ 15. Kf3 e5! 16. dxe5 Ndxe5+ 17. fxe5 Nxe5+ 18. Kf4 Ng6+ 19. Kf3 f4!!**
:20...Ne5# என்று அச்சுறுத்தல் மற்றும் 20...Bg4+ .
**20. exf4**  
:ஒருவேளை 20.Bxg6 என்றால் கருப்பு …Bg4+ 21.Kxg4 Qxg3+ 22.Kh5 hxg6+ 23.Kxg6 Rf6+ 24.Kh5 Rh6#
**20... Bg4+!! 21. Kxg4 Ne5+! 22. fxe5 h5# 0–1**
# செல்லமே (தொலைக்காட்சி தொடர்)

**செல்லமே** என்பது சன் தொலைக்காட்சியில் 14 செப்டம்பர் 2009 முதல் 18 சனவரி 2013 ஆம் ஆண்டு வரை திங்கள் முதல் வெள்ளி வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.  
இந்த தொடரை ராடான் மீடியாவொர்க்ஸ் என்ற நிறுவனம் தயாரிக்க, ராதிகா சரத்குமார், ராதாரவி, சாக்சி சிவா, டெல்லி கணேஷ், விஜயலட்சுமி, தேவிபிரியா, அபிசேகம் சங்கர் போன்ற பலர் நடித்துள்ளார்கள். இந்த தொடர் 2010 மற்றும் 2011 ஆம் ஆண்டு சன் குடும்பம் விருதுளில் பல பிரிவுகளின் கீழ் பரிந்துரை செய்யப்பட்டு சிறந்த இயக்குநர், சிறந்த சகோதரர் போன்ற விருதுகளை வென்றுள்ளது என்பது குறிப்பிடத்தக்கது. இந்த தொடர் 18 சனவரி 2013 ஆம் ஆண்டு 845 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் வாணி ராணி (2013-2018) என்ற தொடர் ஒளிபரப்பானது.
# செல்லமே (தொலைக்காட்சி தொடர்)

## கதை சுருக்கம்

இந்த தொடரின் கதை கூட்டுக் குடும்பத்தின் முக்கியதுவவும் அதை சுற்றி வாரும் பல பிரச்சனைகளையும் விளக்குகின்றது.
# செல்லமே (தொலைக்காட்சி தொடர்)

## நடிகர்கள்

### முதன்மைக் கதாபாத்திரம்

- ராதிகா சரத்குமார் - செல்லம்மா வடைமாலை
- ராதாரவி - கடற்கரையன்
- சாக்சி சிவா - வடைமாலை
- விஜயலட்சுமி - காயத்ரி
- மாளவிகா அவினாஷ் - முத்தழகி கடற்கரையன்
- தேவிபிரியா - சினேகா
- டெல்லி கணேஷ் - தவசி
# செல்லமே (தொலைக்காட்சி தொடர்)

## நடிகர்கள்

### செல்லமா மற்றும் வடைமாலை குடும்பத்தினர்

- ரவிக்குமார் - ஆவுடையப்பன்
- விச்சு விஸ்வநாத் - சோலைமலை
- சினேகா நம்பியார் - வள்ளியம்மை
- சுபாஷினி - தலையாம்மா
- லதா ராவ் - பள்ளியறை
- சோனியா - கலைவாணி
- நீலிமா ராணி - அமுதா
- வாசு விக்ரம் - கருப்பு
- அஸ்வின் குமார் → சர்வன் - மணியரசன்
- மகாலட்சுமி -
# செல்லமே (தொலைக்காட்சி தொடர்)

## நடிகர்கள்

### அன்பு குமார் குடும்பத்தினர்

- அபிசேகம் சங்கர் - அன்பு குமார்
- கன்யா பாரதி - மதுமிதா
- வெங்கட் - சுரேஷ்
- காவ்யதர்ஷினி - அஞ்சலி
# செல்லமே (தொலைக்காட்சி தொடர்)

## நடிகர்கள்

### துணைக் கதாபாத்திரம்

- விஜய் அதிராஜ் - அவினாஷ்
- ராஜகாந்த் - வாசு
- ஷில்பா - சிவரஞ்சனி
- சங்கீதா பாலன் - காமினி
- கீர்த்திகா - கோமதி
- ஸ்ரீலேகா - விசாகம்
- தேவ் ஆனந் - சதிஷ்
- சமத்தா - ரத்னா
- பசி சத்யா - மாயா
# செல்லமே (தொலைக்காட்சி தொடர்)

## மொழிமாற்றம்

- இந்த தொடர் தெலுங்கு மொழியில் 'சிட்டம்மா' என்ற பெயரில் மொழி மாற்றம் செய்யப்பட்டு ஜெமினி தொலைக்காட்சியில் ஒளிபரப்பானது.
| மொழி | அலைவரிசை | தலைப்பு |
| --- | --- | --- |
| தெலுங்கு | ஜெமினி தொலைக்காட்சி | சிட்டம்மா |